|  |  |
| --- | --- |
|  |  |
| MINISTRI MÄÄRUS |

|  |  |
| --- | --- |
| 14.03.2025 | nr 11 |

 |
| **Tervise- ja tööministri 6. märtsi 2019. a määruse nr 14 „Tervisekassa andmekogu pidamise põhimäärus” muutmine**  |  |

Määrus kehtestatakse Tervisekassa seaduse § 465 lõike 1 alusel.

Tervise- ja tööministri 6. märtsi 2019. a määruses nr 14 „Tervisekassa andmekogu pidamise põhimäärus” tehakse järgmised muudatused:

**1)** paragrahvi 7 lõike 1 punktis 10 asendatakse sõna „sideandmed“ sõnaga „kontaktandmed“;

**2)** paragrahvi 7 täiendatakse lõigetega 82 ja 83 järgmises sõnastuses:

„(82) Andmekogusse kantakse järgmised isiku tervisekahjuga seotud liiklusõnnetuse andmed tagasinõuete esitamiseks:

1) juhtumi number;

2) liiklusõnnetuse toimumise kuupäev, kellaaeg ja asukoht;

3) liiklusõnnetuse kirjeldus ja liik;

4) isiku roll liiklusõnnetuses;

5) teave, kas liiklusõnnetuses osaleja oli liiklusõnnetuse põhjustaja;

6) sõiduki juhi puhul andmed liiklusseaduse § 69 lõigetes 2 ja 3 sätestatud alkoholi piirmäära ületamise ulatuse ja narkootilise või psühhotroopse aine tarvitamise kohta;

7) jalakäija puhul andmed alkoholi ja narkootilise või psühhotroopse aine tarvitamise kohta;

8) tervisekahju kannatanud isikuga seotud sõiduki registreerimismärk;

9) kui isik on liiklusõnnetuses osaleja, siis liiklusõnnetuse põhjustanud isiku sõiduki registreerimismärk;

10) andmed nõuetekohase turvavarustuse kasutamise kohta.

(83) Andmekogusse kantakse lisaks tervishoiuteenuste osutamise korraldamise tagamiseks järgmised andmed:

1) lapse olemasolu, kui emal on alla üheaastane laps;

2) toimetulekutoetuse saamine.“;

**3)** paragrahvi 8 lõige 1 sõnastatakse järgmiselt:

„(1) Rahvastikuregister edastab andmekogule § 7 lõike 1 punktides 1–10 ja lõike 83 punktis 1 nimetatud andmed.“;

**4)** paragrahvi 8 lõige 81 sõnastatakse järgmiselt:

„(81) Sotsiaalteenuste ja -toetuste andmeregister edastab andmekogule § 7 lõike 2 punktides 1–3 ja 7 ning lõike 83 punktis 2 nimetatud andmed.“;

**5)** paragrahvi 8 täiendatakse lõikega 84 järgmises sõnastuses:

„(84)Liiklusõnnetuste andmekogu edastab andmekogule § 7 lõikes 82 nimetatud andmed.“;

**6)** paragrahvi 11 lõige 5 sõnastatakse järgmiselt:

„(5) Tervishoiuteenuse osutajale, kes osutab kindlustatud isikule, vanglas ja arestimajas kinni peetavale isikule või väljasaadetavale tervishoiuteenust, kirjutab välja ravimi või meditsiiniseadme, võimaldatakse juurdepääs Tervisekassa tasu ülevõtmise aluste ja visiiditasu maksimaalse piirmäära kontrollimiseks ning töövõimetuslehe väljakirjutamiseks vajalikele andmetele, sealhulgas isiku kindlustusliigile.“;

**7)** paragrahvi 12 täiendatakse lõikega 5 järgmises sõnastuses:

„(5) Määruse § 7 lõikes 82 nimetatud andmeid säilitatakse seitse aastat nende andmekogusse kandmisest arvates. Liiklusõnnetusega seotud eluaegsete tervisekahjude korral säilitatakse andmeid kuni isiku surmani. Kui Tervisekassa tagasinõuet ei esita, andmed kustutatakse.“;

**8)** määrust täiendatakse §-ga 161 järgmises sõnastuses:

„**§ 161. Isiku tervisekahjuga seotud liiklusõnnetuse andmed**

Paragrahvi 7 lõikes 82 nimetatud andmed edastatakse Tervisekassa andmekogusse tehnilise lahenduse valmimisel, kuid hiljemalt alates 1. novembrist 2025. a.“.

(allkirjastatud digitaalselt)

Signe Riisalo

sotsiaalkaitseminister terviseministri ülesannetes

(allkirjastatud digitaalselt)

Maarjo Mändmaa

kantsler